નવા કો‌િરડોર પર તંત્રની સિક્યોરિટીપણ ગોઠવાઇ ગઇ છે. તેમ છતાં ‘સોનાની થાળીમાં લોઢાની મેખ’ એ છે કે શાસકો પાસે આરોગ્યમેળા, સ્વચ્છતા રાઉન્ડ, વૃક્ષારોપણ, તિરંગાયાત્રા જેવા કાર્યક્રમો માટે જોઇએ તેટલી ફુરસદ છે, પરંતુ કરોડોના ખર્ચે તૈયાર થયેલા આ જનઉપયોગી પ્રોજેક્ટના લોકાર્પણ માટે તેમને ફુરસદ મળતી નથી. પરિણામે સમગ્ર પ્રોજેક્ટ પૂર્ણ થયા બાદ પણ ઉદ્ઘાટનના અભાવે ટલ્લે ચઢ્યો છે, જે કમનસીબ બાબત છે. આ અંગે મેયર ગૌતમ શાહનું ધ્યાન દોરવામાં આવતાં તેઓ કહે છે, બોપલ-ઘુમા કોરિડોર તૈયાર થઇ ગયો છે તેની મને ખબર જ ન હતી! હવે છેક ઘુમા સુધી બીઆરટીએસ કોરિડોરમાં થઇને જ બીઆરટીએસ બસને દોડતી કરવા માટે આ નવા કો‌િરડોરનું ટૂંકમાં જ લોકાર્પણ કરાશે!